মুগদা মেডিকেল কলেজ, ঢাকা

মুগদা মেডিকেল কলেজ, মুগদা, ঢাকা ঢাকার
মুগদা থানায় অবস্থিত, দেশে সম্প্রতি চালু হওয়া সরকারি মেডিকেল কলেজগুলোর মধ্যে অন্যতম। এটি বাংলাদেশের রাজধানী ঢাকায় অবস্থিত ৪র্থ সরকারি মেডিকেল কলেজ।
এটি ৫০০ শয্যা বিশিষ্ট একটি হাসপাতাল। যার নির্মাণকাজ শুরু হয় ২০০৬ সালে এবং হাসপাতালটি উদ্বোধন করা হয় জুলাই, ২০১৩ সালে। ২০১৪ সালের শুরুর দিকে রোগী ভর্তি শুরু হয়। হাসপাতাল ভবনটি ১৩ তলা বিশিষ্ট। ২০১৫ সালে স্বাস্থ্যমন্ত্রী হাসপাতালটিকে মেডিকেল কলেজ ঘোষণা করেন। ঢাকা শহরের পূর্বাঞ্চলে বসবাসকারী প্রায় ৩০-৪০ লক্ষ মানুষের এবং ঢাকা জেলার পার্শ্ববর্তী জেলাসমূহের বিপুল সংখ্যক জনগোষ্ঠীর স্বাস্থ্যসেবা নিশ্চিত করা এবং মানসস্মত আধুনিক চিকিৎসক তৈরি করার লক্ষ্যে মাননীয় প্রধানমন্ত্রী জননেত্রী শেখ হাসিনার ঐকান্তিক ইচ্ছায় প্রতিষ্ঠিত এই মেডিকেল কলেজ ও হাসপাতাল বর্তমানে দেশজুড়ে সুনামের সাথে এগিয়ে চলছে। মাননীয় প্রধানমন্ত্রী মুগদা মেডিকেল কলেজ ও হাসপাতালকে 'Centre of Excellence' তথা একটি উন্নত 'Medical Hub' রূপে গড়ে তোলার নির্দেশনা দিয়েছেন। </br>
কলেজের কাজ শুরু হয় ২০১৫ সালের জানুয়ারী মাসে। ২০১৬ সনে এমবিবিএস প্রথম বর্ষে ৫০ জন ছাত্র- ছাত্রী ভর্তির মাধ্যমে একাডেমিক কার্যক্রমের শুভ সূচনা হয় যা উন্নীত হয়ে বর্তমানে প্রতি বছর ১০০ জন করে ভর্তির সুযোগ পাচ্ছে।বর্তমানে মুগদা মেডিকেল কলেজে অষ্টম ব্যাচের শিক্ষাদান করছে।
পেশাগত দক্ষতা ও মানোন্নয়নের জন্য নিয়মিত CPD, CME. Medical Education, Workshop, Seminar ও Training অনুষ্ঠিত হয়।
চিকিৎসা শিক্ষা ও চিকিৎসা সেবার এই ধারাবাহিক উন্নয়ন অব্যাহত রেখে মুগদা মেডিকেল কলেজ ও হাসপাতাল দেশের গন্ডি ছাড়িয়ে বিশ্বের উল্লেখযোগ্য একটি প্রতিষ্ঠানে আপন জায়গা করে নিবে। 
২০১৬ সালের জানুয়ারী মাসের ১০ তারিখ থেকে ১ম ব্যাচের নিয়মিত এমবিবিএস কোর্সের ক্লাস শুরু হয়। সরকারি ভাবে পরিচালিত মেডিকেল ভর্তি পরীক্ষায় মেধাক্রম ও পছন্দক্রমের ভিত্তিতে বর্তমানে প্রতিষ্ঠানটিতে প্রতি বছর ১০০ জন ছাত্রছাত্রী এম.বি.বি.এস কোর্সে ভর্তি নেওয়া হয়। কলেজ ভবনের অধীনে রয়েছে- মাল্টিমিডিয়া ও আধুনিক সকল সুযোগ সুবিধাসহ ৩টি শীততাপ নিয়ন্ত্রিত লেকচার গ্যালারী, ১টি পাঠাগার, ১ টি সমৃদ্ধ লাইব্রেরি, কনফারেন্স রুম, ক্যান্টিন, ছাত্রছাত্রীদের জন্য একটি কমনরুম যাতে রয়েছে বিভিন্ন খেলাধুলার সুবিধা ও সরঞ্জাম এবং বিভাগভিত্তিক বিভিন্ন গবেষণাগার, ডিসেকশন রুম, ব্যবহারিক কক্ষ, টিউটোরিয়াল রুম প্রভৃতি।
<nowiki></ref></nowiki>
বিভিন্ন পেশাগত এমবিবিএস পরীক্ষায় ধারাবাহিক ভাবে ভালো ফলাফল করে দিন দিন উন্নতির দিকে এগিয়ে চলছে। যেমনঃ ২০১৯ সনের মে মাসে ঢাকা বিশ্ববিদ্যালয়ের অধীনে অনুষ্ঠিত ২য় পেশাগত পরীক্ষায় সম্মিলিত মেধাতালিকায় প্রথম ১০ জনের মধ্যে ২য় স্থান সহ মোট ৭ টি স্থান দখল করার গৌরব অর্জন করে। সর্বশেষ ২০২২ সনের মে মাসে অনুষ্ঠিত ২য় পেশাগত পরীক্ষায় ১ম ও ৫ম স্থান অর্জন করে।</br>
বিভিন্ন স্নাতকোত্তর ডিগ্রীর জন্য প্রয়োজনীয় ও পূর্ন প্রশিক্ষণ বিভিন্ন বিভাগে বাংলাদেশ কলেজ অব ফিজিশিয়ান এন্ড সার্জনস ও বিশ্ববিদ্যালয় কর্তৃক স্বীকৃতি আছে এবং সফলভাবে পরিচালিত হচ্ছে।
শিক্ষার্থীদের নিজস্ব সমাজকল্যাণ ও স্বেচ্ছাসেবী সংগঠন, সাংস্কৃতিক ও খেলাধুলা বিষয়ক সংগঠন রয়েছে। বিভিন্ন জাতীয় দিবসে নানারকম অনুষ্ঠান আয়োজন করা হয়। </br>
২০ এপ্রিল, ২০১৯ সালে, বাংলাদেশের স্বাস্থ্যখাতের অন্যতম স্বনামধন্য স্বেচ্ছাসেবী সংগঠন সন্ধানী এর নতুন ইউনিট হিসেবে যাত্রা শুরু করে করে সন্ধানী মুগদা মেডিকেল কলেজ ইউনিট। 
শিক্ষার্থীদের জন্য ভবনের চতুর্থ তলায় এম.বি.বি.এস ও স্নাতকোত্তর স্তরের বিভিন্ন বিষয়ের ও বিভিন্ন লেখকের সাম্প্রতিক সংস্করণের বইসমৃদ্ধ একটি পাঠাগার রয়েছে যাতে একত্রে পঞ্চাশ জন বসার সুবিধা বিদ্যমান।
হাসপাতাল ভবনটি ৫০০ সজ্জা এবং ১৩ তলা বিশিষ্ট এবং প্রতিটি তলা প্রায় ৪৫০০০ বর্গ ফুট আয়তন নিয়ে নির্মিত। রোগীদের চলাচলের জন্য পর্যাপ্ত সংখ্যক লিফটের ব্যবস্থা রয়েছে। এখানে বিভিন্ন ধরনের স্বাস্থ্য সেবার সুবিধা বিদ্যমান। হাসপাতালটির তলাভিত্তিক বিবরণ: